EkBass/fiwiki-20250220-pages-articles huggingface dataset:
Suomi Newspaper – Suomi-lehti

Suomi Newspaper – Suomi-lehti on Australiassa ilmestyvä suomenkielinen lehti. Se on ollut yhdysside, jonka kautta suurella mantereella kaukana toisistaan sijaitsevat suomalaisyhteisöt ovat olleet kosketuksissa toisiinsa.Korhonen, s. 105 Lehden perusti Merimieslähetysseuran pastori Kalervo Groundstroem vuonna 1926. Siinä on ollut uutisiksi kutsuttuja kirjoituksia eri puolilta Australiaa, pakinoita, runoja, kolumneja, arvosteluja ja mielipidekirjoituksia ja kirjoittajien omia vakiopalstoja sekä jatkokertomuksia Punta-Saastamoinen s. 20 Sen päätoimittaja oli vuoteen 1971 pappiKorhonen s. 11. Lehden toimitus on sijainnut vuodesta 1938 Brisbanessa, jonne se siirtyi Merimieslähetyksen mukana.Korhonen, s. 12 Vuonna 1968 sillä oli 900 tilaajaa ja vuonna 1971 sillä oli 2 000 tilaajaa, kun suomalaissyntyisten määrä oli kasvanut 10 000 henkeen. Jotkut suomalaissyntyiset karsastivat lehteä sen uskonnollisuuden vuoksi eivätkä tilanneet sitä.Korhonen, s. 13 Sodan vuoksi lehden ilmestyminen lakkasi 1941 ja alkoi uudestaan 1949. Vaikeita aikoja olivat 1950-luku, jolloin se ilmestyi monisteena, ja 1960-luku, jolloin sitä kohtasi tulipalo. Lehden entinen päätoimittaja Mikko Mäki-Neste perusti vuonna 1977 sen kilpailijaksi Finlandia Newsin, joka kuitenkin lopetti 2004. ==Päätoimittajat == * Kalervo Groundstroem * Antero Honkkila 1960-luvun lopullaKorhonen, s. 40 * Mikko Mäki-Neste 1971– * Lilja Kinnunen-Riipinen 1980–luvullaPunta- Saastamoinen s. 210 Timo Korpinen ja Kirsti Aalto: Teologian tohtori yhdisti teatterin ja teologian. Muistokirjoitus. Helsingin Sanomat 16.6.2018 s. C 20 ==Lähteet== * * ===Viitteet=== Luokka:Australiansuomalaiset lehdet
Pikkumerimetsot

Pikkumerimetsot (Microcarbo) on merimetsojen heimoon kuuluva lintusuku. Se luettiin aiemmin merimetsojen (Phalacrocorax) sukuun. == Lajit == * Töyhtömerimetso (Microcarbo coronatus) * Kaislamerimetso (Microcarbo africanus) * Pikkumerimetso (Microcarbo pygmaeus) * Jaavanmerimetso (Microcarbo niger) * Australianmerimetso (Microcarbo melanoleucos) == Lähteet == Luokka:Merimetsot
José Bustamante y Rivero

José Bustamante y Rivero (15. tammikuuta 1894 – 11. tammikuuta 1989) oli perulainen juristi, diplomaatti ja poliitikko, joka toimi maansa presidenttinä vuosina 1945–1948 ja Kansainvälisen tuomioistuimen presidenttinä 1967–1970. Hänet valittiin presidentiksi vuonna 1945, mutta kolme vuotta myöhemmin hänen sotaministerinsä Manuel A. Odrían johtama sotilasjuntta kaappasi vallan. == Lähteet == Luokka:Perun presidentit Luokka:Kansainvälisen tuomioistuimen tuomarit Luokka:Vuonna 1917 syntyneet Luokka:Vuonna 1894 syntyneet Luokka:Vuonna 1989 kuolleet
Synthwave

Synthwave – myös nimillä outrun, retrowave ja futuresynth – on elektronisen musiikin tyylilaji. Synthwave on ottanut vahvasti vaikutteita 1980-luvun populaarimusiikista, sekä elokuva- ja videopelimusiikista. 2000-vuosikymmenen puolivälissä syntynyt tyylilaji kehittyi useista Internet-yhteisöistä, ja se sai laajempaa suosiota 2010-luvun alkupuolella. Synthwave on kansikuvataidetta myöten retrofuturistista: se emuloi 1980-luvun science fictionia, toimintaelokuvia ja kauhuelokuvia samaan tapaan kuin cyberpunk. Tyylilajissa näkyy nostalgia 1980-luvun kulttuuria kohtaan, ja se pyrkii tavoittamaan aikakauden tunnelman. Tyylilajia kutsutaan myös nimellä "outrun" perustuen peliin Out Run, jossa pelaaja pystyi valitsemaan musiikin. ==Lähteet== ==Aiheesta muualla== *
Antti Timonen (näyttelijä)

Antti Timonen (s. 30. kesäkuuta 1977 Kaustinen) on suomalainen näyttelijä.Finlands Svenska Skådespelarförbund 1917–2017, s. 101. Helsingfors 2018. ISBN 978-952-94-0310-3 Hän on työskennellyt Helsingin kaupunginteatterissa 2000-luvun alusta alkaen. Säveltaiteellisesti orientoitunut Timonen on näytellyt eritoten useissa musikaaleissa. == Elämä ja ura == Timonen suoritti koulunsa Kaustisella, mistä hän on kotoisin. Armeijan käytyään hän työskenteli Kokkolan kaupunginteatterissa. Sieltä tie vei teatterikorkeakouluun ja Helsinkiin, missä hän on asunut vuodesta 1999. Timonen aloitti Helsingin kaupunginteatterin näyttelijänä 2002 kappaleessa Tirlittan – orpotyttö ihmisten ihmemaassa. Hänen ensimmäinen suuren luokan roolinsa oli Leo Bloom musikaalissa The Producers syyskaudella 2007. Timonen on näytellyt myös muiden muassa farssimusikaalissa Lainahöyhenissä ja musikaalissa Miten menestyä vaivatta liike-elämässä. == Valikoitu rooliluettelo == *Matt (Fantasticks, 2003) *Leo Bloom (The Producers, 2007) *Jean-Michel (Lainahöyhenissä, 2011) *Paša Antipov (Tohtori Živago, 2013) *Twimble / Womper (Miten menestyä vaivatta liike-elämässä, 2014)Wally Womperin ja Twimblen on perinteisesti tulkinnut sama näyttelijä. — Backstage.com. *Dennis (Rådgivaren, 2015) *Matti (Ei kiitos, 2018) == Filmografia == === Näyttelijänä === *Tali-Ihantala 1944 (2007) *Kääntöpiste (2018) === Ääninäyttelijänä === *Bamse och tjuvstaden (2014) *Bamse och häxans dotter (2016) *Pete's Dragon (2016) *Coco (2017) *Frozen II (2019) == Lähteet == == Aiheesta muualla == *Antti Timonen esiintyi 163 näytöksessä viime kaudella. Helsingin Sanomat 4.10.2005. *EI KIITOS: Terävä komedia iskee suoraan parisuhteen arkaan paikkaan. Helsingin kaupunginteatteri. Luokka:Suomalaiset näyttelijät Luokka:Vuonna 1977 syntyneet Luokka:Elävät henkilöt
Óscar R. Benavides

Óscar Raymundo Benavides Larrea (15. maaliskuuta 1876 – 2. heinäkuuta 1945) oli perulainen kenttämarsalkka, diplomaatti ja poliitikko, joka toimi maansa presidenttinä kahteen otteeseen vuosina 1914–1915 ja 1933–1939. Benavides nousi uudestaan presidentiksi vuonna 1933, kun salamurhaaja oli surmannut Luis Miguel Sánchez Cerron. Vuoden 1936 vaaleissa vasemmistopuolue APRAn Víctor Raúl Haya de la Torre ei saanut asettua ehdolle, ja Benavides sai kongressin vastentahtoisella suostumuksella jatkokauden. == Lähteet == Luokka:Perulaiset kenraalit Luokka:Perun presidentit Luokka:Vuonna 1876 syntyneet Luokka:Vuonna 1945 kuolleet
Kirjallisuusvuosi 1846

Kirjallisuusvuosi 1846 käsittelee vuoden 1846 tärkeitä kirjallisuuden tapahtumia, uutisia ja julkistuksia. == Tapahtumia == * Neljä sanomalehteä perusti New Yorkissa yhteisen uutistoimiston nimeltä Associated Press. * J. L. Runeberg kirjoitti keväällä Maamme-laulun ensimmäisen version, jonka hän julkaisi vuonna 1847. * Suomessa otettiin käyttöön arvoleimaiset kirjekuoret eli ehiöt. == Julkaisuja == * Charlotte, Emily ja Anne Brontë - Poems by Currer, Ellis, and Acton Bell * Honoré de Balzac - La cousine Bette (suom. Bette-serkku, 1956) * Charles Dickens - Dombey ja poika * Charles Dickens - The Battle of Life * Fjodor Dostojevski - Köyhää väkeä (erikoisromaani Бедные люди, Bednye Lyudi, suom. 1960) * Søren Kierkegaard - Päättävä epätieteellinen jälkikirjoitus * Edward Lear - Book of Nonsense * Rusien historia (Istorija rusov) 1846
Robert Serber

Robert Serber (14. maaliskuuta 1909 – 1. kesäkuuta 1997) oli amerikanjuutalainen ydinfyysikko. Serber toimi vuoteen 1941 apulaisprofessorina Illinois'n yliopistossa, Urbana Champain'ssa. Hän osallistui Manhattan-projektiin ja toimi siten Los Alamosin ydintutkimuslaboratoriossa (LANL). Tämän jälkeen hän työskenteli Berkeleyn yliopistossa opetustehtävissä.http://www.atomicarchive.com/Bios/Serber.shtml Viitattu 14.3.2018. Serber syntyi Philadelphiassa. Hän valmistui filosofian tohtoriksi (am. Ph.D.) vuonna 1934. Serberin lempiniminä ovat olleet "Atomipommin kätilö" sekä "J. Robert Oppenheimerin oikea käsi". http://www.nytimes.com/1997/06/02/us/robert-serber-88-physicist-who-aided- birth-of-a-bomb.html Viitattu 13.3.2018. Serber oli Trinity-ydinkokeen silminnäkijä. Serberin piti oleman mukana 9. elokuuta 1945 Nagasakiin suuntautuvalla atomipommituslennolla. Hänet poistettiin kuitenkin "Big Stink" -nimisestä B-29 -tyypin raskaasta pommikoneesta juuri hetkeä ennen sen ilmaannousua. Määräyksen antoi koneen päällikkö, majuri James I. Hopkins. Tämä tapahtui siitä syystä, että Serberiltä puuttui laskuvarjo. Koko hyökkäystä komensi majuri Charles W. Sweeney. Serber antoi lopulta ohjeet Fastax- suurnopeuskameran käytöstä radioteitse lentokoneeseen. Serber jäi eläkkeelle Columbian yliopistosta vuonna 1978. Hän menehtyi aivosyöpään kesäkuun 1. päivänä vuonna 1997. Serberin vaimo Charlotte menehtyi vuonna 1967. Robert Serber avioitui uudelleen Fionan (omaa sukua St.Clair) kanssa vuonna 1979. Hänen kaksi poikaansa Zach ja William ovat opiskelleet Edinburghissa Skotlannissa. http://nuclearweaponarchive.org/News/Serberobit.html Viitattu 13.3.2018. ==Lähteet== == Aiheesta muualla== *https://www.atomicheritage.org/profile/robert-serber *http://www.nasonline.org/publications/biographical-memoirs/memoir- pdfs/serber-robert.pdf (pdf-tiedosto) *http://www.hiroshima- remembered.com/biographies/Serber.html *https://www.manhattanprojectvoices.org/people/robert-serber *https://www.economist.com/node/90827 Luokka:Yhdysvaltalaiset ydinfyysikot Luokka:Vuonna 1909 syntyneet Luokka:Vuonna 1997 kuolleet
Kirjallisuusvuosi 1849

Kirjallisuusvuosi 1849 käsittelee vuoden 1849 tärkeitä kirjallisuuden tapahtumia, uutisia ja julkistuksia. == Tapahtumia == * Kirjailija Fjodor Dostojevski tuomittiin vallankumouksellisesta toiminnasta kuolemaan. Hänen teloituksensa peruttiin viime hetkellä. Valeteloitus oli osa rangaistusta. * Kirjailija Edgar Allan Poe kuoli Baltimoressa epäselvissä oloissa 40-vuotiaana. * Kuka kukin on -teoksen esikuva, brittiläinen Who's Who alkoi ilmestyä. == Julkaisuja == * Charlotte Brontë - Shirley * James Fenimore Cooper - The Spy (suom. Vakooja, 1882) * Søren Kierkegaard - Kuolemansairaus * Elias Lönnrot - Kalevala == Palkintoja == == Lähteet == 1849
Kirjallisuusvuosi 1843

Kirjallisuusvuosi 1843 käsittelee vuoden 1843 tärkeitä kirjallisuuden tapahtumia, uutisia ja julkistuksia. == Tapahtumia == * Englantilainen matemaatikko Ada Lovelace esitteli Charles Babbagelle käsikirjoituksensa differenssikoneen tai analyyttisen koneen periaatteesta. Teksti oli laajennettu käännös Luigi Federico Menabrean italiankielisestä tutkielmasta. * Säveltäjä Richard Wagnerin ooppera Der fliegende Holländer (Lentävä hollantilainen) kantaesitettiin. == Julkaisuja == * Hans Christian Andersen - Den grimme ælling (suom. Ruma ankanpoikanen) * Charles Dickens - Joulukertomus * Hans Christian Andersen - Nye Eventyr * Søren Kierkegaard - Enten – Eller * Søren Kierkegaard - Pelko ja vavistus * Sophie von Knorring - Torparen och hans omgifning * Gustaf Henrik Mellin - Bilder ur lifvet. Från Finland * John Stuart Mill - A System of Logic == Palkintoja == == Lähteet == 1843
Kirjallisuusvuosi 1842

Kirjallisuusvuosi 1842 käsittelee vuoden 1842 tärkeitä kirjallisuuden tapahtumia, uutisia ja julkistuksia. == Tapahtumia == * Julius Springer perusti 10. maaliskuuta Berliiniin kirjakaupan. Siitä kehittyi suuryritys Springer Science Business Media. * Henrik Cajander otti 3. marraskuuta Turussa Suomen ensimmäisen valokuvan (dagerrotypia). * Pelikorttien veron takia piti Suomessa vuodesta 1842 joka pakassa olla yhdessä kortissa veroleima. Säännös oli voimassa vuoteen 1983. * Ensimmäinen kuvitettu sanomalehti London Illustrated News alkoi ilmestyä. == Julkaisuja == * Frances Burney - The Journals and Letters of Fanny Burney (1791-1840) (postuumi) * Charles Dickens - American Notes * Nikolai Gogol - Kuolleet sielut * Alessandro Manzoni - I promessi sposi (suom. Kihlautuneet, 1909) * J. V. Snellman - Läran om staten == Palkintoja == == Lähteet == 1842
Paavola (Halikko)

Paavola on historiallinen kylä ja entinen koulupiiri Salon kaupungin Halikossa. Se sijaitsi Halikon keskiosissa. Paavolan kansakoulu oli toiminnassa vuosina 1900–1971. Paavolan yksittäistila muodosti oman maarekisterikylänsä. Varhaisin maininta Paavolasta on 1540-luvulta. Kylän alueet liitettiin naapurikyliin Kaninkolaan ja Immalaan maanmittaustoimituksissa 1900-luvun alussa. Kaninkolan kylän asukkaat ehdottivat kunnalle oman kansakoulun saamista vuonna 1895. Paavolan isäntä Kaarlo Immala lupasi lahjoittaa tontin koulua varten kunnalle ja koulurakennus valmistui vuonna 1900. Ensimmäiseksi opettajaksi palkattiin Eevertti Ailio. Vuonna 1901 Paavolasta tuli piirijakoasetuksen mukainen koulupiiri. Vuonna 1908 Paavolan koulupiiriä ehdotettiin jaettavaksi, sillä Vartsala oli kasvanut huomattavasti. Koulupiirin jako tapahtui virallisesti vasta vuonna 1921. Paavolan kansakoulu lopetti toimintansa vuonna 1971 ja sen oppilaat siirtyivät koulukuljetuksen piiriin. ==Lähteet== Luokka:Halikon kylät
Paavolan kansakoulu (Halikko)

Paavolan kansakoulu oli Halikossa vuosina 1900–1971 toiminut kansakoulu. Se sijaitsi kunnan keskiosassa Paavolan koulupiirissä. Kaninkolan kylän asukkaat ehdottivat kunnalle oman kansakoulun saamista vuonna 1895. Paavolan isäntä Kaarlo Immala lupasi lahjoittaa tontin koulua varten kunnalle ja koulurakennus valmistui vuonna 1900. Ensimmäiseksi opettajaksi palkattiin Eevertti Ailio. Vuonna 1901 Paavolasta tuli piirijakoasetuksen mukainen koulupiiri. Vuonna 1908 Paavolan koulupiiriä ehdotettiin jaettavaksi, sillä Vartsala oli kasvanut huomattavasti. Koulupiirin jako tapahtui virallisesti vasta vuonna 1921. Paavolan kansakoulu lopetti toimintansa vuonna 1971 ja sen oppilaat siirtyivät koulukuljetuksen piiriin. Elokuussa 2023 järjestettiin koulun entisten oppilaiden tapaaminen, joka keräsi Angelniemen seurojentalolle vielä lähes 80 osallistujaa muistelemaan kouluaikoja. ==Lähteet== Luokka:Varsinais-Suomen kansakoulut Luokka:Halikko
Luis Miguel Sánchez Cerro

Luis Miguel Sánchez Cerro (1889–1933) oli perulainen upseeri, joka toimi maansa presidenttinä 1931–1933 ja sitä ennen maata hallinneen sotilasjuntan johdossa. Sánchez oli maansa ensimmäinen presidentti, jolla oli esi-isiä sekä Afrikassa että Perun alkuperäisväestön keskuudessa.http://adonde.com/presidentes/1930sanchezcerro.htm Sánchez Cerro hyödynsi vuoden 1931 vaaleissa mainettaan diktaattori Augusto B. Leguían kaatajana, mutta voitti vain täpärästi vasemmiston Alianza Popular Revolucionaria Americana:n (APRAn) perustajan Víctor Raúl Haya de la Torren. Heinäkuussa 1932 APRAn kannattajat nousivat kapinaan Trujillon kaupungissa, ja surmasivat noin 60 armeijan upseeria. Armeija reagoi surmaamalla noin tuhat APRAn kannattajaa. Tästä alkoi koston kierre joka jatkui ainakin sukupolven ajan. Sánchez Cerro kuoli kesken virkakautensa 30. huhtikuuta 1933 APRA:a kannattaneen salamurhaajan uhrina. == Lähteet == == Aiheesta muualla == Luokka:Perun presidentit Luokka:Vuonna 1889 syntyneet Luokka:Vuonna 1933 kuolleet
Sampaa

Sampaa on kulmakunta ja entinen koulupiiri Salon kaupungissa Varsinais- Suomessa. Sampaa on entisen Halikon kunnan reuna-alueita, jonka maat kuuluvat useiden maarekisterikylien, lähinnä Yttelän ja Pajulan, takamaihin. Sampaan naapurikylät ovat Nurkkila, Salainen ja Mäenala. Sampaa on lähinnä peltomaata, jota rikkoo metsien peittämät kalliot. Someroja ja Mustakrotti virtaavat Sampaan läpi länteen ja laskevat Kuusjokeen Nurkkilan puolella. Sampaan asutus sijaitsee lähinnä kulmakuntaa halkovan tien varrella. Sampaan koulupiiri perustettiin vuonna 1924. Koulu toimi aluksi Nummenpään tilan rakennuksissa ja oma koulurakennus valmistui 1927.Hinkka 1984, 394. Koulun yhteyteen rakennettiin piirikirjasto vuonna 1963, joka yhdistettiin Salaisten piirikirjastoon kolme vuotta myöhemmin vähäisen käyttäjäkunnan vuoksi.Hinkka 1984, 404. Myös Sampaan kansakoulu lopetti toimintansa pian tämän jälkeen. ==Lähteet== * ===Viitteet=== Luokka:Halikko Luokka:Suomen kulmakunnat
David Samanez Ocampo

David Samanez Ocampo (1866–1947) oli perulainen poliitikko, joka toimi maansa väliaikaisena presidenttinä sotilasjuntan aikana vuonna 1931. Hänen johdollaan valmisteltiin presidentinvaalit, joissa valittiin Luis Miguel Sánchez Cerro. == Lähteet == Luokka:Perun presidentit Luokka:Vuonna 1866 syntyneet Luokka:Vuonna 1947 kuolleet
Gustavo Jiménez

Gustavo Jiménez (5. huhtikuuta 1886 – 15. maaliskuuta 1933) oli perulainen eversti, joka toimi lyhyesti maansa väliaikaisena presidenttinä vuonna 1931. Jimenez osallistui Augusto B. Leguían kaataneeseen sotilaskaappaukseen. Luis Miguel Sánchez Cerron luovuttua juntan johtoasemasta ja lähdettyä maanpakoon Jimenezillä oli vahva asema vallan ottaneessa uudessa juntassa, vaikka David Samanez Ocamposta tuli sen keulakuva. Gustavo Jiménezillä oli lämpimät suhteet vasemmistolaiseen APRA-puolueeseen. Jansen s. 219 == Lähteet == Luokka:Perun presidentit Luokka:Vuonna 1886 syntyneet Luokka:Vuonna 1933 kuolleet
Deep web

Deep web (”syväverkko”) tarkoittaa niitä World Wide Webin osia, joita Internetin hakukoneet eivät näytä. Deep webin vastakohta on surface web (”pintaverkko”), se Internetin osa, jossa liikkumista ei ole mitenkään rajoitettu. Termin deep web keksijänä pidetään tietojenkäsittelytieteilijä Michael K. Bergmania, joka keksi termin vuonna 2001. Vaikka deep web ei näy hakukonepalveluissa, siihen kuuluu suuri määrä täysin julkisia ja tavallisilla selaimilla helposti saavutettavia verkkosivuja, esimerkiksi erilaiset tietokannat, kuten Suomen julkisten kirjastojen virtuaalisten kortistojen sisältö. Samoin tyypillisiä deep webin osia ovat monet maksumuurein suojatut verkkosivut kuten sanomalehtien vain tilaajille suunnattu verkkosisältö. Deep webiin kuuluvat myös esimerkiksi sellaiset verkkokeskustelufoorumien tai sosiaalisen median alueet, jotka eivät ole lainkaan selattavissa ilman jäseneksi rekisteröitymistä ja sisäänkirjautumista tai keskustelusovellukset kuten Discord tai Telegram. Deep webiä ei pidä sekoittaa dark webiin eli pimeään verkkoon, joka muodostaa vain osan deep webistä. Pimeä verkko, dark web, on työläämmin saavutettavissa ja vaatii yleensä erillisen ohjelmiston käyttämistä. Pimeän verkon käyttötarkoitukset vaihtelevat tutkivasta journalismista neutraaliin yksityisyydenhaluun, totalitarististen maiden toisinajattelijoiden keskinäisestä viestinnästä terroristiryhmien verkostoitumiseen ja valtiollisesta tiedustelutoiminnasta rikollisjärjestöjen harjoittamaan liiketoimintaan. Suuri osa Internetin huume- ja asekaupasta käydään pimeässä verkossa. Tavallisessa deep webissä tapahtuvat tiedonsiirrot ovat jokseenkin yhtä helposti jäljitettävissä kuin surface webissäkin. Tosin deep webiin kuuluvat verkkosivut käyttävät useammin erilaisia salauksia, jolloin tiedonsiirtojen sisältö ei välttämättä ole jäljittäjien helposti luettavissa. Pimeässä verkossa tiedonsiirtojen seuraaminen ja käyttäjien tunnistaminen on lähtökohtaisesti huomattavan vaikeaa, mutta ei mahdotonta. == Lähteet == == Aiheesta muualla == Luokka:Pimeä verkko Luokka:Hakukoneet Luokka:World Wide Web
Now (Astrud Gilberton albumi)

Now on brasilialaisen bossa nova -laulajan Astrud Gilberton studioalbumi, jonka Perception Records -levy-yhtiö julkaisi vuonna 1972. Albumi nauhoitettiin Blue Rock Studiolla New Yorkissa. ==Kappaleet== #Zigy Zigy Za – 4.03 #Make Love to Me – 3.16 #Baiao – 3.00 #Touching You – 3.48 #Gingele – 3.59 #Take It Easy, My Brother Charlie – 3.22 #Where Have You Been? – 3.05 #General da Banda – 3.36 #Bridges – 3.46 #Daybreak (Walking Out on Yesterday) – 2.51 ==Lähteet== Luokka:Astrud Gilberton albumit Luokka:Vuoden 1972 albumit
Musiikkivuosi 1964

Musiikkivuosi 1964 käsittelee vuoden 1964 tärkeitä musiikkitapahtumia, uutisia ja julkistuksia. == Julkaisuja == * The Beatles – Beatles for Sale * The Beatles – A Hard Day’s Night * Serge Gainsbourg – Gainsbourg Percussions * The Kinks – Kinks * Olivier Messiaen – ”Et expecto resurrectionem mortuorum” == Kilpailuja == * Eurovision laulukilpailu 1964 Luokka:Musiikkivuodet Luokka:Vuoden 1964 musiikki
Musiikkivuosi 1961

Musiikkivuosi 1961 käsittelee vuoden 1961 tärkeitä musiikkitapahtumia, uutisia ja julkistuksia. == Julkaisuja == * The Dave Brubeck Quartet – Time Further Out * John Coltrane – My Favorite Things * Oliver Nelson – The Blues and the Abstract Truth == Kilpailuja == * Eurovision laulukilpailu 1961 Luokka:Musiikkivuodet Luokka:Vuoden 1961 musiikki
Musiikkivuosi 1960

Musiikkivuosi 1960 käsittelee vuoden 1960 tärkeitä musiikkitapahtumia, uutisia ja julkistuksia. == Julkaisuja == * Miles Davis - Sketches of Spain == Kilpailuja == * Eurovision laulukilpailu 1960 Luokka:Musiikkivuodet Luokka:Vuoden 1960 musiikki
Sun Yaoting

Sun Yaoting (; 29. syyskuuta 1902 Tianjin – 17. joulukuuta 1996 Peking) oli Kiinan viimeinen eunukki. Hänet kastroitiin 8-vuotiaana hänen isänsä toimesta, joka toivoi poikansa pääsevän keisarilliseen hoviin ja pelastavan isänsä konkurssilta. Keisari Pu Yi kuitenkin menetti asemansa ennen toiveen toteutumista. Vuoden 1988 hongkongilainen elokuva Lai Shi, China’s Last Eunuch () perustuu Sun Yaotingin elämään. ==Lähteet== Luokka:Kiinalaiset henkilöt Luokka:Vuonna 1902 syntyneet Luokka:Vuonna 1996 kuolleet
Vasko Vujović

Vasko Vujović on montenegrolainen futsal-valmentaja, joka valmentaa futsal- liigassa pelaavaa jyväskyläläistä Kampuksen Dynamoa kaudella 2020-2021. Vujović aloitti KaDyssa kaudella 2017–2018 ja johdatti seuran heti seuran ensimmäiseen Suomen mestaruuteen. Seuraavalla kaudella 2018-2019 KaDy onnistui uusimaan mestaruutensa Vujovićin johdolla. Vujović valittiin molempien mestaruuteen päättyneiden kausien päätteeksi vuoden parhaaksi valmentajaksi . Vujovićilla ja KaDylla on sopimus kevääseen 2023 asti . Aiemmin urallaa Vujović on voittanut valmentajana kolme Montenegron (2008, 2009, 2014) sekä yhden Libanonin (2016) mestaruuden. Vujovićin meriittilistalta löytyy myös mm. valinta Kreikan vuoden valmentajaksi 2012 sekä Kreikan liigan pronssi 2011. == Lähteet == Luokka:Futsalvalmentajat Luokka:Syntymävuosi puuttuu Luokka:Elävät henkilöt Luokka:Montenegrolaiset urheiluvalmentajat
Canta in Italiano

Canta in Italiano on brasilialaisen bossa nova -laulajan Astrud Gilberton studioalbumi. Albumin julkaisi Verve Records -levy-yhtiö vuonna 1968. ==Kappaleet== #Tristezza Per Favore Va Via (Goodbye Sadness) – 3.30 #Castelli Di Sabbia (The Shadow of Your Smile) – 2.27 #Aruanda – 2.16 #Tristezza – 2.15 #Gli Occhi Miei – 2.57 #Malinconia (Manhã de Carnaval) – 1.53 #La Banda – 3.00 #Miro In Alto ... Voglio Te (I Had the Craziest Dream) – 2.17 #Dammi Un’Idea (Summer Samba) – 2.37 #Tu Non Mi Guardi Più (A Certain Sadness) –3.07 #Portami Con Te (Fly Me to the Moon) – 2.17 #Un Milione, Un Miliardo – 2.12 ==Lähteet== Luokka:Astrud Gilberton albumit Luokka:Vuoden 1968 albumit
Antti Timonen

Antti Timonen -nimisiä henkilöitä ovat: * Antti Timonen (1915–1990), vienankarjalainen kirjailija * Antti Timonen (s. 1977), suomalainen näyttelijä
Bernin Jura

Bernin Jura (, ) on sveitsiläisen Bernin kantonin ranskankielinen osa ja hallinnollinen alue. Alun perin Bernin Jura syntyi vuonna 1815, kun entinen Baselin hiippakunta jaettiin Wienin kongressissa Bernin ja Baselin kantoneiden kesken. Bernin kantoniin siirtyneen alueen pohjoisesta osasta muodostettiin vuonna 1979 Juran kantoni eteläosan jäädessä Bernin kantoniin. == Juran kantonin erkaantuminen vuonna 1979 == Juran kantonin perustamisen taustalla vaikuttivat kulttuuriset, kielelliset ja uskonnolliset syyt: nykyisen Juran kantonin alueen asukkaat ovat valtaosin katolisia ja ranskankielisiä, kun taas Bernin kantonin väki on pääosin saksankielisiä ja reformoituja. 1800-luvulta jatkuneiden itsenäistymiskeskustelujen jälkeen Bernin kantonissa järjestettiin vuonna 1959 kansanäänestys, jonka tuloksena enemmistö (52 %) halusi säilyttää kantonin yhtenä. 1970-luvulla järjestettiin useita kansanäänestyksiä, niin paikallisesti, kantonin alueella kuin valtakunnallisestikin: * Vuonna 1970 Bernin kantonin kansanäänestyksessä hyväksyttiin malli, jonka mukaan erkaantumisesta päätetään vaiheittain: ensin Bernin Juran alueella, sitten hallintoaluetasolla ja lopuksi kuntatasolla. * Aluetason kansanäänestys järjestettiin vuonna 1974: 52 prosenttia kannatti erkaantumista. * Hallintoaluetason äänestys järjestettiin keväällä 1975: kolme hallintoaluetta (Delémont, Porrentruy ja Franches-Montagnes) kannatti erkaantumista, neljä (Laufen, Courtelary, Moutier ja La Neuveville) pysymistä Bernin kantonissa. * Kuntatason äänestyksessä syksyllä 1975 tulokset noudattivat pääsääntöisesti hallintoaluerajoja. * Vuonna 1978 järjestettiin liittovaltiotason kansanäänestys Juran kantonin perustamisesta. 82 prosenttia äänestäjistä kannatti uuden kantonin perustamista. Juran kantoni aloitti toimintansa Sveitsin valaliiton 26:ntena kantonina 1. tammikuuta 1979. Kantonin hallintokieli on ranska ja pääpaikka Delèmont. == Bernin Juran muut aluemuutokset == Juran kantonin syntymisen myötä Laufenin hallintoalueesta tuli Bernin kantonin eksklaavi eikä sitä enää laskettu kuuluvaksi Bernin Juran alueeseen. Laufenin alue siirtyi usean kansanäänestyksen jälkeen Basel- Landschaftin kantoniin vuoden 1994 alusta alkaen. Juran kantonin syntymisen jälkeenkin alueelliset keskustelut kuulumisesta Bernin kantoniin ovat jatkuneet. Vuonna 2013 Bernin Juran hallintoalueen kansanäänestyksessä enemmistö äänestäjistä (72 %) ei halunnut liittyä Juran kantoniin . Myös kuntatason äänestyksiä on ollut useita: * Vuonna 2017 Moutierin kunta päätti kansanäänestyksessä siirtyä Juran kantoniin. * Vuonna 2017 Belprahonin ja Sorvilierin kunnat päättivät pysyä Bernin kantonissa. == Lähteet == Luokka:Bernin kantoni Luokka:Juran kantoni Luokka:Sveitsin historia
Matador/Da Frame 2R

Matador ja Da Frame 2R ovat brittiläisen rockyhtye Arctic Monkeysin kappaleet, jotka julkaistiin tuplasinglenä 18. kesäkuuta 2007. Kappaleet ilmestyivät alun perin Favourite Worst Nightmare -albumin Japanin julkaisun lisäkappaleina saman vuoden huhtikuussa. Kappaleet ovat yhtyeen laulaja Alex Turnerin kirjoittamia. Seitsemän tuuman vinyylillä ”Matador” on A-puolena ja ”Da Frame 2R” B-puolena, mutta digitaalisen latauksen versiossa kappaleet ovat toisin päin. == Kappaleet == === 7 tuuman vinyyli === === Digitaalinen lataus === == Kokoonpano == * Alex Turner – laulu, kitara * Jamie Cook – kitara * Nick O’Malley – basso * Matt Helders – rummut, lyömäsoittimet == Lähteet == Luokka:Arctic Monkeysin kappaleet Luokka:Vuoden 2007 kappaleet
Kaksintaistelu (pienoisromaani)

Kaksintaistelu (ven. Дуэль, Duel) on venäläisen Anton Tšehovin kirjoittama pienoisromaani, joka ilmestyi vuonna 1891 alun perin 11-osaisena jatkokertomuksena Novoje vremja -lehdessä. Suomeksi teos on ilmestynyt Emil Mannsténin (1921), Juhani Konkan (1960) ja Ulla-Liisa Heinon (1961) kääntämänä, ja se on julkaistu useina painoksina monissa eri kokoelmissa sekä erillisenä laitoksena. Kaksintaistelu on kertomus ikuisesta ylioppilaasta, Lajevskista, joka rakastuu vanhan insinöörin nuoreen vaimoon ja pakenee tämän kanssa Kaukasiaan luodakseen siellä työllä ja tarmolla onnensa. Mutta työstä ei tule mitään, rakkaus muuttuu vastenmieliseksi ja Lajevski kerää rahaa paetakseen takaisin Pietariin. Rahanlainausmatkallaan Lajevski joutuu ilmiriitaan ja seurauksena on kaksintaistelu, joka täysin muuttaa pienen kylpyläkaupungin sivistyneistöön kuuluvien elämän. Anton Tšehov on erilaisten ihmisten, heidän tekojensa ja mielialojensa erittelijänä tunnettu ja tunnustettu. Tässä teoksessa hän kuvaa taitavalla kädellä tsaarinaikaisen väsyneen ja velton virkamiesluokan elämää Mustanmeren rannalla Kaukasiassa. Päähenkilö Lajevski edustaa venäläisessä kirjallisuudessa tunnettua tarpeettoman ihmisen tyyppiä. == Lähteet == Luokka:Venäläiset romaanit Luokka:Vuoden 1891 kirjat
Reales Astilleros de Esteiro

Reales Astilleros de Esteiro oli Espanjan laivaston hallinnoima kuninkaallinen telakka Ferrolissa. Kuningas Ferdinand VI antoi 9. huhtikuuta 1749 määräyksen telakan rakentamisesta, minkä perustana oli ministeri Zenón de Somodevillan päätös rakentaa uusia rannikkolinnakkeita ja muita varustuksia Ferroliin ja sen ympäristöön. Aluksi rakennustöitä johti Cosme Álvarez. Tukikohta valmistui Esteirovuoren luoteisrinteeseen lähelle Ferrolia. Linnakkeessa piti suunnitelmien mukaan olla neljä tasoa, mutta lopulta tasojen määrä kasvoi kahteentoista. Lisäksi alueelle valmistui kasarmeja, pajoja ja varastoja. * Luokka:Espanjan rakennukset ja rakennelmat
Live 2014 at the London Roundhouse

Live 2014 at the London Roundhouse on skotlantilaisen rockyhtye Franz Ferdinandin live-albumi, joka julkaistiin marraskuussa 2014. Albumi äänitettiin Lontoon Roundhouse-areenalla 14. maaliskuuta 2014. Albumi julkaistiin kahtena CD-levynä, ja lisäksi digitaalisena latauksena ja monissa suoratoistopalveluissa. == Kappaleet == === CD 1 === === CD 2 === == Kokoonpano == * Alex Kapranos – laulu, kitara * Nick McCarthy – kitara, taustalaulu, koskettimet, laulu (”Tell Her Tonight”) * Bob Hardy – basso, taustalaulu * Paul Thomson – rummut, lyömäsoittimet, taustalaulu == Lähteet == Luokka:Franz Ferdinandin albumit Luokka:Vuoden 2014 konserttitallenteet
Ivano Beggio

Ivano Beggio (31. elokuuta 1944 Rio San Martino – 13. maaliskuuta 2018 Montebelluna) oli italialainen liikemies. Hän oli moottoripyöräyritys Aprilian perustaja, omistaja ja johtajahttp://www.repubblica.it/motori/sezioni/moto/2018/03/13/news/addio_a_ivano_beggio-191147479/?ref=RHPPLF- BH-I0-C8-P3-S1.8-T1 == Lähteet== Luokka:Vuonna 1944 syntyneet Luokka:Vuonna 2018 kuolleet Luokka:Aprilia Luokka:Italialaiset liikemiehet
Otis Barton

Otis Barton (5. kesäkuuta 1899 – 15. huhtikuuta 1992) oli yhdysvaltalainen insinööri ja sukeltaja, koulutukseltaan tekniikan tohtori. Hän oli varakasta sukua New Yorkista ja kiinnostui sukeltamisesta jo varhain; saatuaan väitöskirjansa hän matkusti ympäri maailman työtä tehden tutustuakseen sukeltamiseen joka paikassa; hän hyödynsi tämän tietotaidon palattuaan. Sukeltajan tie, s. 287 Barton aloitti noin vuonna 1930 yhteistyön jo maineikkaan eläintieteiijä William Beeben kanssa; yhteistyötä kesti lopulta yli sotavuosien. Beebe vetäytyi sivummalle ja omisti viimeiset vuotensa eläintieteelle Trinidadissa jossa sitten kuolikin vuonna 1962. Barton jatkoi kehittämällä ns. Bentoskoopin eli parannetun version syväsukelluskellosta jolla saavuttikin vuonna 1949 syvyysennätyksen."Three Hundred Fathoms Beneath The Sea" Vuonna 1950 Barton siirtyi sukeltamisesta kauan kiinnostaneeseen viidakon eläintieteeseen ja teki loppuikäinsä vuoteen 1992 tutkimustyötä Gabonissa jossa sitten kuolikin. == Lähteet == * "Three Hundred Fathoms Beneath The Sea", October 1930, Popular Mechanics * === Viitteet === Luokka:Yhdysvaltalaiset eläintieteilijät Luokka:Yhdysvaltalaiset kasvitieteilijät Luokka:Yhdysvaltalaiset insinöörit Luokka:Yhdysvaltalaiset sukeltajat Luokka:Vuonna 1899 syntyneet Luokka:Vuonna 1992 kuolleet
Covers

Covers on skotlantilaisen rockyhtye Franz Ferdinandin EP-levy, joka julkaistiin huhtikuussa 2011. Se koostuu viidestä kappaleesta yhtyeen vuoden 2009 albumilta Tonight: Franz Ferdinand, jotka ovat muiden artistien esittämiä. == Kappaleet == === Digitaalisen latauksen lisäkappaleet === == Lähteet == Luokka:Franz Ferdinandin albumit Luokka:Vuoden 2011 EP:t
Kuoleman Galleria

Kuoleman Galleria on vuonna 2012 perustettu tamperelainen metalliyhtye. Yhtye soittaa synkän rokkaavaa metallia, jossa vaikutteita metallin eri alalajeista yhdistetään black metal -tyyppiseen lauluun. Musiikissa on käytetty vaikutteita muun muassa thrash metallista, black metallista, death metallista ja folk metallista. ==Historia== Kuoleman Galleria alkoi vuonna 2012 yhden miehen projektina. Muiden soittajien löydyttyä vuonna 2014 yhtye alkoi säveltää ensimmäistä albumiaan. Debyyttialbumi Kärsimys kunniaan julkaistiin vuoden 2016 helmikuussa ja se koettiin lupaavana rockiin ja metalliin keskittyneissä julkaisuissa kuten Kaaoszine ja Soundscape. Levyn julkaisun jälkeen yhtye teki kymmenkunta keikkaa Suomessa. Huhtikuussa 2017 yhtye teki kahdeksan esiintymisen kiertueen Unkariin, Romaniaan ja Bulgariaan. Kesäkuussa 2017 Kuoleman Galleria aloitti Pimeys saapuu pohjoiseen -levyn äänitykset. Vuonna 2018 yhtye esiintyi Virossa, Latviassa, Venäjällä ja Suomessa ja vuonna 2019 myös Norjassa. ==Jäsenet== * Jankkari – laulu & basso (2012–2019), laulu (2019–) * Matinlompolo – kitara (2014–) * Väinölä – kitara (2018–) * Anttonen – rummut (2013–) * Riverend – basso (2022–) ;Entiset jäsenet * Kolehmainen – kitara (2014–2016) * Nevalainen – kitara (2016–2017) * Mattila – basso, sessio (2019–2020) * Tarvainen – basso, sessio (2021–2022) ==Diskografia== ;Studioalbumit * * * * == Lähteet == ==Aiheesta muualla== * *Kuoleman Gallerian virallinen kotisivu *Inverse Recordsin kotisivu *Raging Cannonin kotisivu Luokka:Suomalaiset metalliyhtyeet
Häntäheinät

Häntäheinät (Dinebra) on heinäkasvien (Poaceae) heimoon kuuluva kasvisuku. Sukuun luetaan kuuluvaksi nykyisin 24 lajia. == Lajeja == * Dinebra perrieri * Dinebra polycarpha * Dinebra retroflexa – afrikanhäntäheinä eli häntäheinä == Lähteet == == Aiheesta muualla == * Suomen Lajitietokeskus: Häntäheinät (Dinebra) * Finto: Kassu – Kasvien suomenkieliset nimet: Dinebra * Global Biodiversity Information Facility (GBIF): Dinebra Luokka:Heinäkasvit
Pilvi Takala

Pilvi Takala (s. 1981 Helsinki) on suomalainen kuvataiteilija. Hän asuu ja työskentelee Helsingissä ja Berliinissä. Takala valmistui kuvataiteen maisteriksi Taideyliopiston Kuvataideakatemiasta 2006. Hän on opiskellut myös ympäristötaidetta Glasgow School of Artsissa. Takalan keskeisinä työskentelymuotoina on video ja performanssi. Hänen taiteessaan kommentoidaan erilaisia yhteisöllisiä ja yhteiskunnallisia todellisuuksia. Vuonna 2013 hän oli Ars Fennica -palkintoehdokkaana. Takala sai hollantilaisen Prix de Rome -palkinnon vuonna 2011 sekä Emdash Award -palkinnon ja kuvataiteen valtionpalkinnon vuonna 2013. Hän oli Suomen edustaja Venetsian biennaalissa vuonna 2021. == Keskeisiä teoksia == * Trainee (Harjoittelija), 2008, installaatio interventiosta * Real Snow White, 2009, 9:19 video * The Committee (Komitea), 2014, 15:00 video * Invisible Friend (Näkymätön ystävä), 2016, tekstiviestipalvelu * Close Watch (Valvonnan alla), 2022, videoinstallaatio == Palkintoja == * Kettupäivät, Paras kokeellinen elokuva (Real Snow White), 2010 * Prix de Rome, 2011 * Emdash Award, 2013 *Kuvataiteen valtionpalkinto, 2013 * AVEK-palkinto, 2023 == Lähteet == ==Aiheesta muualla== * Pilvi Takalan verkkosivut * Pilvi Takala AV-arkissa * Pilvi Takala Kiasman sivuilla * Collen, Laurins: Pilvi Takala and the Art of Awkwardness The New Yorker. 12.6.2023. * Fullerton, Elizabet: Security guard, schoolgirl, Snow White … the artist who films herself undercover The Guardian. 22.3.2023. * Hayes, Chris: Pilvi Takala: The Art of Awkwardness ArtReview.com. 12.5.2023. Luokka:Suomalaiset taiteilijat (taiteen uudet alueet) Luokka:Suomalaiset ympäristötaiteilijat Luokka:Vuonna 1981 syntyneet Luokka:Elävät henkilöt
Salah Abdeslam

Salah Abdeslam (; s. 15. syyskuuta 1989) on Belgiassa syntynyt Ranskan kansalainen. Häntä syytetään osallisuudesta Pariisin terrori-iskuun, jossa kuoli 130 ihmistä, ja loukkaantui 385 ihmistä. Noin neljän kuukauden kuluttua terroriteosta Abdeslam pidätettiin Brysselin Molenbeekin alueelta 18. maaliskuuta 2016. == Elämä == Salah syntyi 15. syyskuuta Brysselissä, Belgiassa. Hänen vanhempansa ovat maahanmuuttajia, jotka asuivat Bouyafarissa, pienessä kylässä Pohjois-Marokossa ennen kuin muuttivat Belgiaan. Vaikka he asuivat Belgiassa, heillä oli Ranskan kansalaisuus. Abdeslam oli ollut vankilassa jo ennen Pariisin terrori-iskuja pienempien rikosten takia. Helmikuussa 2011, Abdeslam tuomittiin Nivelles-tuomioistuimessa kahdesta varkaudesta, jotka oli tehty joulukuussa 2010 Ottigniesissä ja Rixensartissa. Abdeslam tuomittiin uudelleen varkaudesta helmikuussa 2014 sakkorangaistukseen. Abdeslah sai sakot 2015 Alankomaissa kannabiksen hallussapidosta, josta hänelle tuomittiin 70 euroa sakkoa. Huhtikuussa 2018 hänet tuomittiin 20 vuoden vankeuteen, kun hänet todettiin syylliseksi poliisien murhayrityksestä Brysselin pommi-iskuissa. Kesäkuussa 2022 hänet tuomittiin Pariisin terrori-iskusta elinkautiseen vankeuteen ilman mahdollisuutta ehdonalaiseen vapauteen. ==Lähteet== Luokka:Elävät henkilöt Luokka:Vuonna 1989 syntyneet Luokka:Ranskalaiset rikolliset
Maaretta Jaukkuri

Maaretta Jaukkuri (s. 1944, Rovaniemi) on eläkkeellä oleva kuraattori, kirjoittaja ja nykytaiteen professori. Jaukkuri on vaikuttanut laajalti suomalaisella ja kansainvälisellä taiteen kentällä. Hän on ollut esimerkiksi kuratoimassa Nykytaiteen museo Kiasman intendenttinä monia ARS-näyttelyitä. Vetäydyttyään Kiasmasta eläkkeellesiirtymisen ja suuntaerimielisyyksien takia 2007 hän toimi Oslossa, Norjassa Kunstnernes Husin taiteellisena johtajana vuoteen 2011 asti. Vuonna 2004 Jaukkuri toimi Trondheimin yliopistossa professorina. Lisäksi hän on ollut Helsingissä Kuvataideakatemiassa Praksis- maisteriohjelman professorina. Maaretta Jaukkurin elämäntyön jatkamiseksi on Norjan Lofooteille perustettu Maaretta Jaukkuri Foundation. Jaukkuri sai Suomi-palkinnon 2024. == Lähteet == Luokka:Suomalaiset professorit Luokka:Taidekuraattorit Luokka:Vuonna 1944 syntyneet Luokka:Elävät henkilöt
Compagnie Malienne de Navigation

Compagnie Malienne de Navigation eli Comanav on Malin valtiollinen jokiliikenneyhtiö. Se harjoittaa henkilö- ja tavaraliikennettä Nigerjoella korkean veden aikaan Koulikoron ja Gaon välisellä osuudella. Comanavin edeltäjä oli Ranskan siirtomaa-aikana jokiliikennettä harjoittanut Messageries Africaines -yhtiö. Malin itsenäistyttyä vuonna 1960 sen tilalle perustettiin Compagnie Malienne de Navigation, joka vuonna 1965 yhdistettiin valtion metallirakenneyhtiö Emcomin kanssa Ateliers et Chantiers du Mali -nimiseksi yhtiöksi. Comanav erotettiin jälleen omaksi yhtiökseen vuonna 1968. Yhtiö oli varsin kannattava 1970-luvulle saakka. Vuonna 1975 se kuljetti lähes 50 000 matkustajaa ja noin 65 000 tonnia rahtia. Sen jälkeen toimintaa ovat vaikeuttaneet Nigerin vesimäärän vähentyminen, jokiuoman liettyminen ja saksalaisen yhteistyökumppanin vetäytyminen vuonna 1990. Luonnonolosuhteiden takia liikennöintikausi on supistunut heinä-joulukuusta neljään tai jopa kolmeen kuukauteen ja pienet moottorialukset ovat yhä lisääntyvässä määrin korvanneet Comanavin isot laivat. Vuonna 2012 liikenne keskeytyi kokonaan maan pohjoisosan sotatilan vuoksi. Vuonna 2016 Comanav kuljetti 12 884 matkustajaa ja 8 203 tonnia rahtia. Liikenteen volyymi on vähäinen, mutta sillä on suuri merkitys Nigerin sisämaasuiston asukkaille. Tärkeimmät satamat ovat Mopti, Timbuktun Kabara ja Diré. Yhtiöllä on kolme vuosien 1965 ja 1985 välillä hankittua 350–450-paikkaista matkustaja- ja rahtialusta: Général Soumaré, Kankou Moussa ja Tombouctou. Muu kalusto käsittää polttoainetankkerin, kaksi hinaajaa, työntöaluksen ja kolmisenkymmentä proomua. Vuonna 2015 yhtiö sai kaksi matalapohjaista 65-paikkaista alusta, jotka mahdollistavat liikennöintikauden pidentämisen kahdeksaan tai yhdeksään kuukauteen. Kehittämissuunnitelmiin kuuluu väylien ruoppaaminen, laitureiden rakentaminen, uudet kalustohankinnat sekä liikenteen palauttaminen Senegaljoelle Kayesista tai Ambidédista Senegalin Saint-Louisiin sekä Nigerjoelle Bamakosta Guinean Kankaniin. ==Lähteet== ==Aiheesta muualla== * Comanavin Facebook-sivu Luokka:Laivayhtiöt Luokka:Malin liikenne
Crannog

Crannog (iiriksi laivan kaaret)Aikio & Vornanen 1993, s. 126 tarkoittaa Skotlannissa ja Irlannissa järviin neoliittisella kaudella noin 3360–3640 eaa.https://yle.fi/uutiset/3-10844823 rakennettuja keinotekoisia saaria, joiden päälle pystytettiin linnoitettuja asumuksia. Skotlannissa crannogeja tunnetaan yli 600. Crannogit oli tehty useimmiten puusta, lähinnä risukimpuista ja tukeista, mutta joskus niitä tehtiin myös kivestä. Ne rakennettiin usein pienille kareille, luodoille tai matalikoille, ja niitä ympäröi paaluvarustus. Näitä asuinpaikkoja rakennettiin vielä keskiajallakin. Jäänteitä crannogeista on säilynyt Glastonburyssa ja Holdernessissa. == Katso myös == * Broch == Lähteet == * Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === ==Aiheesta muualla== *https://ansionnachfionn.com/2017/02/16/crannog-the-island-lake-dwelling-of- celtic-and-medieval-ireland/ Luokka:Skotlannin historia Luokka:Rakennukset ja rakennelmat
Jordan Fish

Jordan Fish (s. 26. kesäkuuta 1986 Englanti) on englantilainen muusikko, joka oli Bring Me the Horizon -yhtyeen kosketinsoittaja ja taustalaulaja vuosina 2012-2023. == Ura == Ennen uraansa Bring Me The Horizonissa hän toimi Worship-yhtyeessä, josta hän liittyi Bring Me The Horizoniin Oliver Sykesin pyynnöstä vuonna 2012. Hänen jäsenyytensä julkistettiin virallisesti vuoden 2013 tammikuussa. Yhtyeen neljäs studioalbumi Sempiternal (2013) on ensimmäinen, jolla Fish on mukana. Fish ja laulaja Oliver Sykes tuottivat yhdessä yhtyeen viidennen studioalbumin That’s the Spirit. Kaikki BMTH:n albumit, joilla Fish on ollut mukana ovat myyneet kultaa Britanniassa. Vuonna 2013 Fish valittiin Alternative Press -lehden lukijaäänestyksessä vuoden kosketinsoittajaksi. Bring Me The Horizon ilmoitti joulukuussa 2023, että Fish ei enää soita yhtyeessä. Fish itse kirjoitti sosiaalisessa mediassa aikovansa keskittyä ainakin jonkin aikaa tuottamiseen ja musiikin kirjoittamiseen. == Yksityiselämä == Fish on naimisissa Emma Fishin kanssa. Heillä on vuonna 2016 syntynyt poika ja vuonna 2019 syntynyt tytär. Lokakuussa 2017 Fish ja Bring Me The Horizonin laulaja Oliver Sykes kiipesivät Kilimanjaro-vuorelle hyväntekeväisyystempauksessa. He keräsivät rahaa sairaalalle, jossa oli hoidettu Fishin poikaa tämän saatua muutaman päivän ikäisenä aivoverenvuodon. == Diskografia== === Bring Me the Horizon === * * *amo (2019) == Lähteet == Luokka:Brittiläiset kosketinsoittajat Luokka:Brittiläiset musiikkituottajat Luokka:Rockmuusikot Luokka:Vuonna 1986 syntyneet Luokka:Elävät henkilöt
Mika Rautiainen

Mika Aarne Valter Rautiainen (s. 1962) on Tokmannin toimitusjohtaja kesäkuusta 2018 lähtien. Rautiainen on toiminut Keskossa useassa eri johtotehtävässä vuodesta 1988 lähtien. == Lähteet == Luokka:Suomalaiset yritysjohtajat Luokka:Vuonna 1962 syntyneet Luokka:Elävät henkilöt
Murron kansakoulu

Murron kansakoulu voi tarkoittaa seuraavia kansakouluja: * Murron kansakoulu (Humppila) * Murron kansakoulu (Tyrnävä) Luokka:Suomen kansakoulujen täsmennyssivut
Vartsalan kansakoulu

Vartsalan kansakoulu voi tarkoittaa seuraavia kansakouluja: * Vartsalan kansakoulu (Halikko) * Vartsalan kansakoulu (Kustavi) Luokka:Suomen kansakoulujen täsmennyssivut
Viialan kansakoulu

Viialan kansakoulu voi tarkoittaa seuraavia kansakouluja: * Viialan kansakoulu (Hattula) * Viialan kansakoulu (Sippola) * Viialan kansakoulu (Viiala) Luokka:Suomen kansakoulujen täsmennyssivut
Antiokheia

Antiokheia (usein vakiintuneesti Antiokia, , tai Antiochia) voi viitata seuraaviin antiikin aikaisiin, hellenistisiin kaupunkeihin: * Antiokia eli Antiokheia, kaupunki Orontes-joen varrella Syyriassa, tunnetuin kaupungeista * Antiokia eli Antiokheia, kaupunki Pisidiassa * Antiokheia, kaupunki Maiandros- joen varrella Kaariassa * Antiokheia, kaupunki Kragos-vuorella Kilikiassa * Antiokheia, kaupunki Pyramos-joen varrella Kilikiassa * Antiokheia, kaupunki Tauros-vuorella Kilikiassa * Antiokheia, kaupunki Margianassa * Antiokheia Arabis eli Antoninopolis eli Tella eli Konstantia eli Maksimianopolis, kaupunki Mesopotamiassa * Edessa eli Antiokheia Kallirrhoen luona, kaupunki Mesopotamiassa * Gadara eli Antiokheia Semiramis, kaupunki Palestiinassa * Hippos eli Hippoksen Antiokheia (Antiokheia tū Hippū), kaupunki Palestiinassa * Nisibis eli Antiokheia Mygdonia, kaupunki Mesopotamiassa == Lähteet ==
Otto Berger

Otto ”Attila” Berger (5. maaliskuuta 1941 Wien - 15. lokakuuta 2021 Lahti) oli suomalainen kitaristi. Itävallassa syntynyt Berger muutti Lahteen vuonna 1968. Hän soitti useissa suomalaisissa iskelmä-, jazz- ja rockyhtyeissä. Bergerin ensimmäisiä yhtyeitä Suomessa olivat Olavi Kivikosken ja Kari Raution kokoonpanot. Lisäksi hänellä oli 1960–1970-lukujen vaihteessa oma yhtye Attila Berger & Hand, joka toimi myös Markku Aron taustayhtyeenä. UMO:ssa Berger soitti yhtyeen alkuajoista vuosista 1974–1975 lähtien 1980-luvun loppuun saakka. 1980-luvun alussa hän oli mukana myös kahdella Sleepy Sleepersin albumilla. Lisäksi Berger on soittanut muun muassa Eero Koivistoisen, Heikki Sarmannon ja Juha Watt Vainion levyillä sekä toiminut musiikinopettajana kotikaupungissaan Lahdessa. == Lähteet == == Aiheesta muualla == *Otto Bergerin diskografia Discogsissa Luokka:Suomalaiset kitaristit Luokka:Suomalaiset jazzkitaristit Luokka:Vuonna 1941 syntyneet Luokka:Vuonna 2021 kuolleet
Medma

Medma (, myös Medmē, , Mesma, ) oli antiikin aikainen kaupunki ja kaupunkivaltio (polis) Suur-Kreikassa eli Magna Graeciassa nykyisen Italian alueella. Se sijoitetaan nykyisen Rosarnon kaupungin paikalle. == Maantiede == Medma sijaitsi Apenniinien niemimaan ”saappaankärjen” eli Bruttiumin niemimaan ja myöhemmän Calabrian alueen länsirannikolla eli Tyrrhenanmeren puolella. Se oli rakennettu Hipponionin kaupungin ja Metauros-joen (nyk. Petrace) suun väliselle alueelle noin 43 kilometriä pohjoiseen Rhegionin kaupungista ja nykyisestä Reggio di Calabriasta. Kaupungin lähellä sijaitsi samanniminen lähde, josta sen sanottiin saaneen nimensä. Strabonin kuvauksen perusteella kaupunki sijaitsi hieman sisämaassa, kun taas rannikolla sillä oli erillinen satama nimeltä Emporion. Se on joskus sijoitettu nykyisen Nicoteran paikalle.Strabon: Geografia 6. Medman kaupunkivaltion vallassa olleeseen alueeseen kuului nykyisen Rosarnon tasanko sekä Aspromonte-vuorten alarinteet, ja sen pinta-alaksi on arvioitu noin 100 neliökilometriä. pienoiskuva|vasen|160px|Arkaainen terrakottafiguriini Medmasta, n. 490 eaa. British Museum. == Historia == Medma perustettiin varhaisemman suurkreikkalaisen kreikkalaiskaupungin Lokroi Epizefyrioin siirtokuntana. Sen perustaminen ajoitetaan varhaiselle arkaaiselle kaudelle 600-luvulle eaa. Kaupungin historia tunnetaan antiikin lähteistä melko huonosti, eikä se vaikuta nousseen alueen suurten kaupunkien joukkoon. Kaupungin kansalaisista käytettiin etnonyymejä Medmaios () ja Mesmaios (). Vuonna 422 eaa. Medma oli Hipponionin tavoin sodassa emäkaupunkiaan Lokroita vastaan. Sisilian Syrakusan tyranni Dionysios asutti vuonna 396 eaa. medmalaista Messenen paikalle. Tätä on kuitenkin epäilty, koska sen on arvioitu vastanneen kaupungin koko tuonaikaista väestöä, mutta arkeologia ei tue sitä käsitystä, että kaupunki olisi lakannut olemasta jo tuolloin.Thukydides: Peloponnesolaissota 5.5.3; Diodoros Sisilialainen: Historian kirjasto 14.78.5. Medman tiedetään lyöneen omaa rahaa 300-luvulta eaa. lähtien. Aiemmat rahat olivat kaupungin 400-luvulta eaa. lähtien yhdessä Krotonin kassa lyömiä. Roomalaisella kaudella kaupunki vaikuttaa selvinneen suhteellisen hyvin muita alueen kaupunkeja kohdanneesta taantumisesta, ja se oli olemassa vielä Strabonin ja Pliniuksen aikana ensimmäisellä vuosisadalla eaa. ja jaa. Kaupungin nimi ei kuitenkaan esiinny enää Ptolemaioksella.Plinius: Naturalis historia 3.5. == Rakennukset ja löydökset == Medman varsinaisen kaupunkialueen kooksi on arvioitu noin 30–35 hehtaaria. Kaupungin paikalta on löydetty jäänteitä hellenistiseltä ja roomalaiselta kaudelta, mukaan lukien useiden pyhäkköjen rauniot sekä lukuisia hautoja. Esinelöytöihin lukeutuu muun muassa terrakottaisia votiivilahjoiksi tarkoitettuja pienoispatsaita. Ne on omistettu ennen kaikkea Persefonelle (Korelle) ja Athenelle (Hippia, Promakhos). Rosarnossa on nykyisin Medman arkeologinen alue, jonka yhteydessä toimii pieni museo. == Lähteet == == Aiheesta muualla == Luokka:Arkeologiset kohteet Italiassa Luokka:Bruttiumin kaupungit Luokka:Magna Graecian kaupungit Luokka:Reggio Calabrian metropolikaupunki